**Kirkkoneuvoston päätökset 25.8.2020**

101 § Kirkkoneuvosto päätti, että

1) Joroisten seurakunta on savuton työpaikka 1.9.2020 alkaen.

2) Seurakunnan tilaisuudet ovat savuttomia.

3) Tupakoivaa henkilökuntaa tuetaan tupakoinnin lopettamisessa yhdessä työterveyshuollon kanssa.

4) Seurakunnan kiinteistöihin hankitaan kyltit, jotka kertovat seurakunnan savuttomuudesta.

5) Tupakoitsijoita varten osoitetaan erilliset tupakointipaikat seurakunnan kiinteistöjen yhteyteen.

102 § Kirkkoneuvosto antoi ohjeet vuoden 2021 talousarvion laatimisesta.

103 § Kirkkoneuvosto esittää kirkkovaltuustolle, että veroprosentti pidettäisiin ennallaan. Käytännössä tämä tarkoittaa, että veroprosentti 2021 olisi 1,7 %.

104 § Valtuuston 26.5.2020 kokous todettiin lailliseksi ja täytäntöönpanokelpoiseksi.

105 § Kirkkoneuvosto merkitsi tiedoksi tarjousten avauspöytäkirjan, ja valtuutti valmisteluryhmän pohtimaan jatkotoimenpiteitä majan myynnin tilanteesta.

106 § Kirkkoneuvosto hyväksyi seurakunnan liittymisen sähköenergian osalta Sähkö ja salkunhoito 2020-2024 –puitejärjestelyyn.

107 § Kirkkoneuvosto hyväksyi hautamuistomerkin. Jukka-Pekka Kauhasen haudalle.

108 § Kirkkoneuvosto hyväksyi merkiten tiedoksi seurakuntatalon ja kerhotalon sadevesijärjestelmän uusimisurakan.

109 § Kirkkoneuvosto päätti irtisanoa vuokrasopimuksen Kiinteistö Oy Joroisten Sähkökulman kanssa. Seurakunta on vuokrannut osoitteessa Koskentie 7 sijaitsevaa liiketilaa vuodesta 2017 lähtien.

110 § Kirkkoneuvosto esittää valtuustolle, että Tero Jankolle myönnettäisiin ero kirkkovaltuuston jäsenyydestä. Hänen tilalla valtuustoon olisi nousemassa Tulevaisuus ja toivo -valtuustoryhmän ensimmäinen varavaltuutettu, Johanna Tarvainen

111 § Kirkkoneuvosto merkitsi tiedoksi koronatilannekatsauksen.